पाएं अपने शहर की ताज़ा ख़बरें और फ्री ई-पेपरडाउनलोड करें
शहर में वीकएंड लॉकडाउन के दौरान आज दूसरे दिन पुलिस ने सड़क पर आने जाने वालों पर कड़ी नजर रखी। इसी दौरान शहर के इंडस्ट्री एरिया में एक कार चालक को जब सड़क पर घूमने पर पुलिस ने पूछताछ की तो वह गुस्से में आ गया। पुलिस की ओर से जब उससे कर्फ्यू पास मांगा गया तो वह पूरी तरह से तैश में आ गया और उसने पुलिस को धक्का मार दिया जिसके बाद मामला तनावपूर्ण हो गया।
चौकी पुलिस ने आरोपी जीरकपुर के पीरमुछल्ला निवासी प्रवीण कुमार को सरकारी ड्यूटी में बाधा डालने सहित विभिन्न धाराओं के तहत गिरफ्तार कर लिया। मामले की शिकायत पुलिस की ओर से दर्ज करवाई गई है। जिसमें शिकायतकर्ता ने कहा है कि इंडस्ट्रियल एरिया में वीकएंड लॉकडाउन के दौरान चेकिंग की जा रही थी। उस दौरान जीरकपुर की तरफ से आ रहे कार सवार को कांस्टेबल ने रोका और पूछताछ की तो उसने किसी तरह के कागजात होने से इंकार किया और बाद में कांस्टेबल को धक्का दे दिया। उसके बाद उसने वहां तैनात एसआई को भी धक्का दिया । जिसके बाद पुलिस ने उसे पकड़ लिया और बनती कार्रवाई की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn